Eurazinis karklažvirblis

Fringilla montana Linnaeus, 1758
 Loxia scandens Hermann 1783
 Passer arboreus Foster 1817

  Tik perėjimo metu
  sėslus – ištisus metus
  Žiemavietės. Neperi

Eurazinis karklažvirblis, arba nuo seno lietuvių kalboje vartojamas sinonimas karklažvirblis (Passer montanus) – žvirblinių šeimos rūšis.

Paplitimas 
Eurazijoje paplitęs nuo Atlanto iki Ramiojo vandenyno, šiaurėje gyvena iki pat Kolos pusiasalio, Pečioros žiočių, Jamalo pusiasalio, Taimyro, Viliujo, Vitimo baseinų, pietuose – iki Indokinijos, pietų Himalajų, Artimųjų Rytų, Balkanų, Viduržemio pakrantės.

Lietuvoje gausiai paplitęs.

Išvaizda 
Eurazinis karklažvirblis labai panašus į savo artimą gentainį naminį žvirblį, tačiau už ji apie 10% lengvesnis. Jo kūno ilgis 12,5–14 cm, atstumas tarp abiejų išskleistų sparnų galų 21 cm, sveria apie 24 g. 
Nuo naminio žvirblio skiriasi rudu viršugalviu ir dėme ant skruosto, bei neturi vadinamojo „kaklaraiščio“ ant pilvo.

Elgsena 
Gyvena kaimų sodybose, miesteliuose, miestų želdiniuose. Savo elgesiu panašus į naminį žvirblį, bet ne toks landus. Rudenį ir žiemą laikosi pulkais. Balsas ne toks įkyrus, švelnesnis negu žvirblio. Lizdą suka senų kriaušių, obelų, gluosnių, beržų drevėse, pastatų plyšiuose, gandralizdžiuose, inkiluose. Deda 4-6 įvairių spalvų kiaušinius. Peri 13-14 dienų. Kartais išveda dvi vadas.

Mityba 
Vasarą maitinasi grūdais, vabzdžiais, vikšrais. Rudenį, žiemą lesa sėklas.

Porūšiai 
2021 m. duomenimis, IOC World Bird List v11.1 versija išskiria 9 eurazinio karklažvirblio porūšius:
 Passer montanus montanus Linnaeus, 1758; nominuotas porūšis. Gyvena Europoje, įskaitnt Lietuvą, visoje šiaurės ir Vidurinėje Azijoje iki pat šiaurės rytų Sibiro ir iki šiaurės rytų Mongolijos.
 Passer montanus dybowskii	Domaniewski, 1915; pietryčių Sibire, šiaurės rytų Kinijoje ir Šiaurės Korėjoje.
 Passer montanus transcaucasicus Buturlin, 1906; rytinė Turkija, Kaukazas iki Armenijos ir Irano
 Passer montanus kansuensis Stresemann, 1932; šiaurės centrinė Kinija.	
 Passer montanus dilutus Richmond, 1896; pietiniame Kazachstane ir rytiniame Irane iki šiaurės vakarų Kinijos ir pietinės Mongolijos.
 Passer montanus tibetanus	Baker, ECS, 1925; Tibete, iki centrinės Kinijos.
 Passer montanus saturatus	Stejneger, 1885;	Sachalino ir Kurilų salos, Japonija, rytinė Kinija iki Taivano ir šiaurės Filipinai.
 Passer montanus hepaticus	Ripley, 1948; šiaurės rytų Indija (šiaurės rytų Arunačal Pradešas), pietryčių Tibetas ir šiaurės vakarų Mianmaras.
 Passer montanus malaccensis Dubois, AJC, 1887; vakarų Nepalas iki Butano, šiaurės rytų Indiją (Asamas), pietinė Kinija, pietryčių Azija, Sumatros ir Javos salose ir pietų Filipinuose.

Taip pat skaityti 
 Naminis žvirblis
 Lietuvos žvirblinių paukščių sąrašas

Šaltiniai

Galerija 

Žvirbliniai